 Fun igba keji laarin osu kan, Aarẹ Ọna Kakanfo nilẹ Yoruba, Iba Gani Adams tun ti n ke tantan pe awọn agbébọn ti farasin siluu Kishi, lagbegbe Oke Ogun. O fikun pe bakan naa lawọn agbébọn ọhun tun tẹdo sinu igbo igbafẹ Old Oyo National Park lagbegbe Oke Ogun yii kan naa. Atẹjade kan ti Kehinde Aderemi, tii ṣe akọwe feto iroyin Gani Adams fisita Lọjọru lo sísọ loju ọrọ yii. Gani Adams ni ojuse oun ni lati lọgun faraye nipa awọn ọṣẹ táwọn agbébọn naa n ṣe nilu Kishi ati lagbegbe Oke Ogun lapapọ. O fikun pe awọn iṣẹlẹ to n waye lagbegbe naa lẹnu lọọlọọ yii, jẹ ewu nla feto aabo ilẹ Yoruba lapapọ. Awọn agbébọn yii n ji eeyan gbe, paapaa awọn ọmọde ati obinrin, ti wọn si n fi tipa ba wọn lopọ. Eti mi ti kun nipa ọpọ iwa aidaa awọn agbébọn naa ti wọn farasin si agbegbe Oke Ogun ati bi wọn ṣe n dunkooko mọ eto aabo ilẹ Yoruba lapapọ. Aarẹ Ọna Kakanfo wa n kọminu pe ilẹ Yoruba ti n di ibudo fáwọn afẹjẹwẹ ati adunkooko mọni, to n dibọn bii darandaran. Atunto Naijiria la n fẹ - Aarẹ Onakakanfo, Gani Adams Adams wa n kede pe yoo dara kijọba tete wa egbo dẹkun fáwọn eeyan naa ko to pẹ ju, ki eto aabo nilẹ Yoruba ma baa mẹhẹ bii ti Oke Ọya.O wa fikun pe táwọn agbofinro ba gba oun laaye, oun yoo ṣe koriya fáwọn eeyan ti eto aabo gberu labẹle bii awọn ọmọ ẹgbẹ OPC, fijilante, ọdẹ ibilẹ, awọn ọdọ ati Agbekoya.Adams ni pẹlu atilẹyin awọn eniyan naa, yoo rọrun lati le awọn agbebọn ọhun kuro lagbegbe Oke Ogun. Ẹ fura o, Boko Haram ti pàgọ sí Abuja, yóò ṣe ìkọlù láìpẹ - Iléèṣẹ Aṣọbodè lọgun Ilé iṣẹ aṣọbode Naijiria NCS ti kéde fún àwọn òṣìṣẹ rẹ nílú Abuja láti bẹrẹ sí ni fi ojú ṣọrí nítorí asiri to tu pe ikọ Boko Haram ti ni ìpagọ ni ilú Abuja ati gbogbo agbègbè rẹ. Ìwé ìfilọ kan ti nọmba rẹ jẹ NCSENFABJ180S.IVOL.II, ti ọga agba ilé iṣẹ náà fi ọwọ si ni olu ile iṣẹ aṣọbodè, ti agbegbe H.A Sabo ni Wuse Zone 3 Abuja, ni asiri ọrọ naa ti tu sita. Àwọn iròyin tì ẹ leè ní ìfẹ síí: Nínú ìwé ìfilọ náà, ti wọn pe àkọle rẹ ni ìwádi abẹnú lori ọrọ ààbò ìlú, ileesẹ asọbode ni ìròyìn to ń tẹ òun lọwọ gẹgẹ bi ọgá àgba ilé iṣẹ yìí fihan pé, àwọn ikọ ọmọ ogun Boko Haram ti wà ní ilu Abuja àti gbogbo agbègbè rẹ. Lórí ìwé ìfitóniléti ọhún tó jáde ni ogúnjọ oṣù kẹjọ, ọdún 2020, lo ti sọ pé, àwọn ikọ Boko Haram náà ṣètò láti ṣe ìkọlù si àwọn ibì kan nílùú Abuja àti agbàgbè rẹ. Wọn ni wọn ti ṣetò ibùdó wọn sínú igbó Kunyan lópópónà Airport. Ó fi kun pé, ibùdó míràn tún wà ninú igbó RobochiGwagwalada, igbó Kwaku ní Kuje àti igbó Unaisha ní ìjọba ìbílẹ Toto ní ìpińlẹ Nasarawa. Ẹwẹ, àgbẹnusọ ilé iṣẹ aṣọbodè Joseph Attah sọ pé, òun kò mọ ẹni to fún wọn ni àwọn aṣírí yìí, sùgbọn ìwádìí ń lọ lọwọ. Tí ẹ o bá gbàgbé, irú ìròyìn báyìí náà ti ẹnu olórí ogún nílẹ Yorùbá, Ààrẹ Ọnà Kakanfo, Iba Gani Adams jáde ni ǹkan bi ọsẹ méjì sẹyìn. Gani Adams ni ikọ asẹrubani ISIS ti ni ibùdó si agbègbè Oke Ogun ní ìpińlẹ Oyo, o si yẹ kawọn ọmọ Yoruba fura. ISIS in Oyo: Ó ń bọ ó ń bọ àwọn làá ń dẹ dè é, ISIS ti wọ ìpińlẹ Oyo o -Gani Adams Aarẹ Ọna Kakanfo ilẹ Yoruba Iba Gani Adams ti ke gbàjarè pé awọn ọmọ ẹgbẹ agbesumọmi Islamic State, IS wa wọ ipinlẹ Oyo. Nínú ọrọ rẹ pẹlú BBC lówùrọ òní sàlàyé pé bi ìgbìmọ ààrẹ kò bá ri kò ni sọ. Ó ní àwọn gómìnà àti àwọn ọba aláde ilẹ Yorùbá ti sùn àsùn píye ti gbogbo àwọn oríṣirisi ṣì n wọle tọ wọn wá. Gẹgẹ bi ó ṣe sọ, ó ni ìwádìí ti fi han pé àwọn aggbésùmọmi Islamic State ti wà nínú igbó Lùsádà, ilú yìí ló já si ìgbó ọra eyi ti kò sì ju wákàti méji lọ si ìpínlẹ Sokoto. Àrídáju wá, a ri àwọn alùpùpù olówó ńla tó lé ẹẹdẹgbẹta tó wọ inú igbó náà, wọn di ẹru ìjà olóró àti òunjẹ wọn sórí rẹ. O fí kún pé, wọn kìí ṣe Boko Haram tàbi Fulani daran-daran ti wọn ti mọ tẹlẹ, ìmúra wọn kò jọ bi àwọn ti a mọ tẹlẹ Wọn ti wọ Ibariba nipìnlẹ Niger, wọn ti wọ òkè-ògùn., o ní ọpọ wọn wọ asọ sọja, ti wọn sì n rìn káàkiri inú igbó náà. Ó rọ ìjọba àpapọ àti àwọn gómìnà ìpínlẹ Yoruba lati gbé ìgbẹsẹ nítorí ààrẹ ọnà kò lé ṣe ńkan kan ti ìjọba kò bá lọwọ síí Iba Gani Adams mẹnu ba ọrọ MURIC ti wọn fẹsùn kan pé ó gbowó lọwọ ISWAP láti gba awọn Fúlani fún ìgbésùmọmi, sùgbọn ó ṣeni laáànu pé, ìjọba kọ láti ṣe ìwádìí nípa pípe adari MURIC, ọjọgbọn IShiaq Akintola.À kò gba owó kankan lọwọ àwọn ẹgbẹ agbésùmọmí ISWAP- MURIC Olóyè Gani Adams ni ìlanilọyẹ ni àkọkọ báyìí láti ṣe fún àwọn ènìyàn àti àwọn lọbalọba láwọn agbègbè náà. Igbimọ Aarẹ Ọna Kakanfo ilẹ Yoruba ti sọ pe, awọn ọmọ ẹgbẹ agbesumọmi Islamic State, IS, ti rapala wọ agbegbe Okeogun, ni ipinlẹ Oyo. Igbimọ naa lo kede bẹẹ ninu atẹjade kan ti Atoloye Aare Ona Kakanfo, oloye Babajide Tanimowo buwọlu O ni lẹyin ọpọ iwadii ati ifimutolẹ ni Naijiria ati loke okun, igbimọ Aarẹ ọna Kakanfo le e fidi rẹ mulẹ pe, awọn agbesumọmi ati Fulani darandaran ti gunlẹ si agbegbe ọhun. Atẹjade naa ni Eyii to kan wa lominu julọ nibẹ ni pe awọn ọmọ ẹgbẹ ISIS ti kora wọn wa si agbegbe Okeogun ni ipinlẹ Oyo. Baby abandoned on dunmpsite: Mo ti bímọ mẹrin tẹlẹ fún bàbá méjì nínú òṣí- Dupe Ogbomos O tẹsiwaju pe alupupu alagbara bii ẹẹdẹgbẹta ati awọn ohun ija oloro to jẹ ti awọn ọmọ ẹgbẹ agbesumọmi naa ni wọn ti foju gaani loju ọna Lusada si Sokoto, eyii to jẹ apa kan ọna to gba Igbo-Ora kọja ni ipinlẹ Oyo. Igbimọ naa wa rọ awọn gomina iha Ariwa Naijria, pẹlu gomina ipinlẹ Kwara ati Kogi lati kẹkọọ lara gomina ipinlẹ Benue, Samuel Otom, to ni ki awọn eeya ipinlẹ rẹ lọ gba aṣẹ lati ni ibọn fun abo ara wọn. Bakan naa lo rọ ijọba apapọ lati di ala ilẹ Naijiria ti awọn ọmọ ẹgbẹ agbesumọmi naa atawọn Fulani daran daran n gba wọle lati orilẹ-eded miran. Bí ẹ ṣe mọwé tó, ẹ wá dánrawò níbí pẹlú Àpólà Ọrọ Orúkọ - Noun Phrase Yoruba ni agbalagba to n lu irin loju kan ṣoṣo, o ni ohun to fẹ gba lọwọ irin ni. : Gani Adams: Àwọn agbébọn ń jí ọmọdé, àwọn obìnrin, ti wọn sì ń dúnkookò mọ ọrọ aje Oke Ogun 